《筑城谣为何石首浃作富城即石首也》
明代·靳贵

朝筑城，民争驰，暮筑城，民忘疲。朝朝暮暮听指麾，役民之力民不知。

倏尔百雉临江湄，盗不敢问矧敢窥。何令尹，来何迟，昔无食，今有鱼。

昔敝裤，今锦裾。富城名不虚，岌岌铁不如，千秋万岁奠我居。

作者简介：（1465—1520）明镇江府丹徒人，字充道，号戒庵。弘治三年进士。授编修。正德初，官翰林侍讲，掌翰林院事，进礼部侍郎。官至武英殿大学士。有《戒庵文集》。